text: Runesten løftet på plads
  01 september 2011 kl. 08.46
  Den lille Jellingsten blev torsdag morgen løftet på plads på en ny sokkel af en stor kran.
  Den store sten blev lirket på plads i sidste uge.
  Montre af glas med bronzetag bliver bygget op omkring de to runesten i begyndelse af oktober. I november kan det færdige anlæg med Danmarks dåbsattest præsenteres for publikum.
  Jellingstenene skal beskyttes mod det danske vejr og den tiltagende forurening. Skaderne på stenene gennem de seneste 100 år er mindst lige så voldsomme, som de skader, vejr og vind har påført stenene i deres første 900 år.
  